Nel mesmu sen, nel so informe de 2006 desdexen dafechu cualquier referencia a la  llingua asturiana nes cuestiones que cinquen a l'aplicación de la parte III de la Carta, mentantu que nel primeru inclúyenla nel so separtáu "IV. TERCERA PARTE: APLICACIÓN DE PARÁGRAFOS Y OPCIONES ESCOYÍOS POR ESPAÑA" y so la denomación común de "Normes adoptadas por la C.A. del Principáu d'Asturies", faen l'analís correspondiente a los artículos 8 (páxines 78 y 79, siempres en referencia a la versión castellana), 10 (páxines 101, 109, 115, 120 y 121), 11 (páxines 134, 135 y 140) y 12 (páxines 154 y 155).